Harald Rosenløw Eeg
Store norske leksikon,Språk og litteratur,Litteraturtyper,Barne- og ungdomslitteratur,Norsk barne- og ungdomslitteratur etter 2000
Harald Rosenløw Eeg er en norsk forfatter. Eeg har siden debuten med romanen Glasskår (1995) markert seg som ungdomsbokforfatter og manusforfatter for flere sentrale filmer for ungdom og voksne.
Ungdomslitteratur Individet som lever på kant med seg selv eller samfunnet er sentralt i Rosenløw Eegs fortellinger. Tekstene kjennetegnes av flertydighet, eksistensielt alvor og en utstrakt bildebruk, der overraskende og nyskapende bilder bidrar til å underbygge det sammensatte og ofte skjøre i hovedpersonenes opplevelser av å være til. Andre utgivelser I tillegg til barne- og ungdomsbøker, de fleste oversatt til andre språk, har han skrevet Karmakongen (2000), oppvekstromanen Løp hare løp (2008), og manus til filmer som Hawaii, Oslo (2004) og Tusen ganger god natt (2013). Utmerkelser Rosenløw Eeg har mottatt mange utmerkelser for bøkene sine, og nådd et stort publikum med sine solidariske og sammensatte framstillinger av ungdom. Glasskår er den første ungdomsroman som er blitt tildelt Tarjei Vesaas’ debutantpris, og boken er også filmatisert Utgivelser  Kvartinger (Ungdomsbok, Aschehoug, 2016) Julekongen (Barnebok, Cappelen Damm, 2015) Den hvite døden (Ungdomsbok, Aschehoug, 2013) Julekongen. 1. Krønike (Billedbok, Cappelen Damm, 2012) Hunger (Ungdomsbok, Aschehoug, 2012) Gyldig fravær (Ungdomsbok, Aschehoug, 2011) Løp hare løp (Roman, Aschehoug, 2008) Alt annet enn pensum (Ungdomsbok, Aschehoug, 2006) Yatzy (Ungdomsbok, Aschehoug, 2004) Alle duene (Roman, Aschehoug, 2003) Stjernetrekker (Roman, Aschehoug, 2002) Karmakongen (Roman, Aschehoug, 2000) Filter. (Roman, Aschehoug, 1998) Vrengt. (Roman, 1997) Svidd. (Roman, 1996) Glasskår. (Roman, 1995) Glasskår (2002) «RV» i Folk flest bor i Kina (2002)  Anolit (2002, kortfilm)  Hawaii, Oslo (2004, Amandaprisen for beste kinofilm)  Uro (2006)  Blodsbånd (2007)  deUSYNLIGE (2008)  Yatzy (2009)  Julekongen (2012, tv-serie, med Lars Gudmestad)  Tusen ganger god natt (2013, Amandaprisen for beste kinofilm) Les mer i Store norske leksikon barne- og ungdomslitteratur Litteratur Ommundsen, Åse Marie: Liquid limitlessness and hope. Two tendencies in late modern Nordic young adult fiction. (I: Bookbird, Vol. 46 (3), 2008) Slettan, Svein: Kjønn i bilete. Om Harald Rosenløw Eegs Filter. (I: Edda, nr 3, 2007)